Pasgebore baba in asblik in Alberton gevindArgieffoto ŉ Pasgebore baba se liggaam is Dinsdagmiddag in ŉ asblik in Brackenhurst, Alberton, gevind. Ao. Jeanette Makhubela, ŉ polisiewoordvoerder, het gesê ŉ hawelose man het op die baba se lykie afgekom toe hy asblikke buite ŉ meenthuiskompleks in die omgewing deursoek het. Die baba se liggaam was in ŉ plastieksak toegedraai. Die polisie is ontbied, maar niemand is nog tot dusver in verband met die voorval in hegtenis geneem nie. Die baba se liggaam is na die lykshuis in Germiston geneem.